2017 թվականի աշխատանքային գործունեությունն է ամփոփել հանրապետության գլխավոր դատախազ Արթուր Դավթյանը: Նա վստահեցրել է, որ կանխման աշխատանքը քրեական մարմինների համար առաջնահերթություն է: 2017-ի արդյունքներով վարույթում առկա է 6 ծանր և առանձնապես ծանր հանցագործության կանխման դեպք: Հանցագործությունների նախականխման ուղղությամբ մեր աշխատանքը էապես ակտիվացվելու է: 2017-ին մենք թիրախ ենք ընտրել նաև ապօրինի անտառահատումը: Պետությանը մեծ վնաս է պատճառվել, և աշխատանքը շարունակվելու է այդ ուղղությամբ, ձեռնարկելու ենք բոլոր միջոցները՝ պետությանը պատճառված բոլոր վնասները վերականգնելու, անտառների հնարավոր վնասումը կամ ոչնչացումը կանխելու ուղղությամբ, - ասել է Արթուր Դավթյանը: